Граматамі і грашовымі прэміямі будуць узнагароджаны пераможцы абласных спаборніцтваў на ўборцы зерневых і зернебабовых культур, лёну, па нарыхтоўцы кармоў. Будуць адзначаны таксама пераможцы абласнога спаборніцтва за дасягненні высокіх паказчыкаў у галіне жывёлагадоўлі. Як паведамілі ў камітэце па сельскай гаспадарцы і харчаванню аблвыканкама, на свята запрошаны каля трыццаці ветэранаў працы, якія шмат гадоў аддалі сельскай гаспадарцы. Яны атрымаюць узнагароды ад Гродзенскага аграпрамысловага саюза.